ai4bharat/Pralekha huggingface dataset:
তথ্যওসম্প্রচারমন্ত্রক
আগামী বছর কিংবদন্তী নির্দেশক সত্যজিৎ রায়কে কেন্দ্র করে আন্তর্জাতিক চলচ্চিত্র উৎসবের আয়োজন করা হবে : অমিত খারে
গোয়া, ২৮ নভেম্বর, ২০১৯
গোয়ায় অনুষ্ঠিত আন্তর্জাতিক চলচ্চিত্র উৎসবের  সমাপ্তি অনুষ্ঠানে আজ উপস্থিত ছিলেন কেন্দ্রীয় পরিবেশ, বন ও জলবায়ু পরিবর্তন প্রতিমন্ত্রী শ্রী বাবুল সুপ্রিয়। তিনি বলেন, আইএফএফআই এমন একটি মঞ্চ যেখানে অনেক কিছু শেখা যায় এবং নিজেদের মতামত প্রকাশ করা যায়। আমরা এই মঞ্চটিকে শিল্পীদের শেখার বা নিজেদের বিকাশের একটি যথার্থ ক্ষেত্র হিসেবে পরিণত করার চেষ্টা করছি। তিনি আরও বলেন, শিল্পের ক্ষেত্রে শেখার কোন শেষ নেই। যত জানা যায়, তত উপলব্ধি হয় যেন কিছুই জানা হয়নি। বিগত কয়েক বছর ধরে গোয়ায় আইএফএফআই অনুষ্ঠিত হওয়ায় এই মঞ্চটি একে অপরকে জানা বা মতবিনিময়ের এক সুযোগ্য স্থান হিসেবে বিবেচিত হচ্ছে বলেও মন্ত্রী মন্তব্য করেন।
শ্রী সুপ্রিয় এও বলেন, আইএফএফআই-তে আরও বেশি মহিলা অংশগ্রহণকারীকে জায়গা করে দেওয়ার প্রচেষ্টাও চালিয়ে যেতে হবে এবং এর জন্য গৃহীত ব্যবস্থাকে আরও উন্নত করতে হবে।
গোয়ার রাজ্যপাল শ্রী সত্যপাল মালিক বলেন, সিনেমা একটি শক্তিশালী মাধ্যমে যার মধ্য দিয়ে সমাজে সুদূরপ্রসারী প্রভাব ফেলতে পারে। তিনি এই প্রেক্ষিতে চলচ্চিত্র নির্মাতাদের সামাজিকভাবে প্রাসঙ্গিকতা রয়েছে এমন ধরনের বিষয় নিয়ে ছবি তৈরি করার আহ্বান জানান যাতে সামাজিক ব্যবস্থা উন্নততর হয়।
গোয়ার মুখ্যমন্ত্রী ডঃ প্রমোদ সাওয়ান্ত বলেন, ২০১৯-এ আইএফএফআই মনোরঞ্জনের অবকাশ করে দেওয়ার পাশাপাশি, আত্মসমীক্ষার মঞ্চ হিসেবেও কাজ করছে।
কিংবদন্তী সুরকার শ্রী ইল্লায়ারাজা, প্রবীণ অভিনেতা শ্রী প্রেম চোপড়া, তাকাশি মাইক, ওয়াগনার মুরা, রকুলপ্রীত সিং, বিজয় দেবেরাকোন্ডা, রোহিত শেট্টি, প্রসেনজিৎ চট্টোপাধ্যায় সহ ছায়াছবি জগতের নক্ষত্ররা অনুষ্ঠানে উপস্থিত ছিলেন।
উপস্থিত ছিলেন সাংসদ শ্রীমতী রূপা গাঙ্গুলি, গোয়ার উপ-মুখ্যমন্ত্রী শ্রী মনোহর আজগাঁওকর সহ বিশিষ্ট ব্যক্তিবর্গও।
অনুষ্ঠানটির সূচনা করে কেন্দ্রীয় তথ্য ও সম্প্রচার মন্ত্রকের সচিব শ্রী অমিত খারে বলেন, আইএফএফআই, ২০২০ এবং আইএফএফআই ২০২১-এ কিংবদন্তী নির্দেশক সত্যজিৎ রায়কে শ্রদ্ধা জানানো হবে। তিনি এও জানান, আগামী বছর এই ব্যতিক্রমী নির্দেশকের চলচ্চিত্রের শতবর্ষ পূর্তিও পালন করা হবে।
প্রসঙ্গত, ৫০তম আইএফএফআই-তে ৭৬টি দেশের ১৯০টিরও বেশি ছায়াছবি প্রদর্শিত হয়। ১,২০০-রও বেশি প্রতিনিধি এই উৎসবে অংশ নেন।
উৎসবে ফরাসী ছায়াছবি ব্লেই হ্যারিসন নির্দেশিত ‘পার্টিকল্স’ গোল্ডেন পিকক পুরস্কারে ভূষিত হয় সেরা ছায়াছবি হিসেবে। স্বর্ণ ময়ূর ট্রফি, শংসাপত্র এবং নগদ ৪০ লক্ষ টাকা দেওয়া হয় পুরস্কার বিজেতাকে।
‘জাল্লিকাট্টু’ ছায়াছবিটির জন্য সেরা নির্দেশকের পুরস্কার পান মিঃ লিজো জোস পেলিসারি। রজত ময়ূর ট্রফি এবং নগদ ১৫ লক্ষ টাকা পুরস্কার হিসেবে দেওয়া হয় শ্রী পেল্লিসারিকে। ঊষা যাদব সেরা অভিনেত্রীর পুরস্কার পান ‘মাই ঘাট’ ছায়াছবিতে ‘প্রভা মাই’ চরিত্রে অভিনয়ের সুবাদে। সেরা অভিনেতার পুরস্কার পান ব্রাজিলিও ছবি ‘মারিঘেল্লা’-র অভিনেতা মিঃ সেউ জর্জ।
মিঃ রিকার্ডো সালভেত্তি নির্দেশিত ইতালির ছায়াছবি ‘রাওয়ান্ডা’ আইসিএফটি-ইউনেস্কো গান্ধী পদক জয় করে। এই পদকের সৃষ্টিকর্তা প্যারিস এবং ইউনেস্কো-র ইন্টারন্যাশনাল কাউন্সিল ফর ফিল্ম, টেলিভিশন অ্যান্ড অডিও-ভিস্যুয়াল কমিউনিকেশন।
উল্লেখ্য, উৎসবের সূচনা হয় ইতালির ছায়াছবি ‘ডেসপাইট দ্য ফগ’-এর প্রদর্শনের মাধ্যমে। ২৬টি কাহিনী এবং ১৫টি অ-কাহিনীচিত্র ইন্ডিয়ান প্যানোরামা বিভাগে প্রদর্শিত হয়। উৎসবে লাইফটাইম অ্যাচিভমেন্ট পুরস্কার পান মিসেস অ্যালি ম্যাডেলিন হুপার্ট। দক্ষিণী অভিনেতা শ্রী রজনীকান্ত পান ‘আইকন অফ গোল্ডেন জুবিলি অ্যাওয়ার্ড’।
CG/SSS/DM
(Visitor Counter : 61
প্রধানমন্ত্রীরদপ্তর
পুলিশ বাহিনীকে আরও সংবেদনশীল হয়ে ওঠার পরামর্শ দেন প্রধানমন্ত্রী; জোর দেন নতুন নতুন প্রযুক্তি সম্পর্কে তাঁদের প্রশিক্ষণের প্রয়োজনীয়তার ওপরও
নয়াদিল্লি, ২২ জানুয়ারি, ২০২৩
দক্ষতা বিনিময় এবং শ্রেষ্ঠ পন্থা-পদ্ধতি গ্রহণ করার লক্ষ্যে রাজ্য পুলিশ এবং কেন্দ্রীয় সংস্থাগুলির মধ্যে পারস্পরিক সহযোগিতা প্রসারের উপর জোর দিয়েছেন প্রধানমন্ত্রী শ্রী নরেন্দ্র মোদী। বিভিন্ন চ্যালেঞ্জের মোকাবিলায় এবং দলগতভাবে কর্মতৎপর হয়ে ওঠার জন্য জেলা ও রাজ্য পর্যায়ে পুলিশের ডিজি এবং আইজি স্তরে সম্মেলনের উদ্যোগ আয়োজনের প্রস্তাব দিয়েছেন তিনি।
গত ২১ ও ২২ জানুয়ারি নয়াদিল্লিতে আয়োজিত পুলিশ বাহিনীর ডিজি এবং আইজি-দের ৫৭তম সর্বভারতীয় সম্মেলনে বক্তব্য রাখছিলেন প্রধানমন্ত্রী। তিনি তাঁর ভাষণে পুলিশ বাহিনীকে আরও সংবেদনশীল হয়ে ওঠার পরামর্শ দেন, জোর দেন নতুন নতুন প্রযুক্তি সম্পর্কে তাঁদের প্রশিক্ষণের প্রয়োজনীয়তার উপরও। বিভিন্ন সংস্থার মধ্যে ডেটা বিনিময় ব্যবস্থাকে আরও সহজ ও সুষ্ঠু করে তুলতে জাতীয় ডেটা ব্যবস্থাপনা কাঠামো -র উপর বিশেষ গুরুত্ব আরোপ করেন তিনি। প্রধানমন্ত্রী বলেন, বায়োমেট্রিকস্ – এর মতো প্রযুক্তিগত সমাধানের রাস্তায় হাঁটার পাশাপাশি পদব্রজে টহল দেওয়ার মতো প্রথাগত পুলিশি ব্যবস্থাকে আরও জোরদার করে তোলা প্রয়োজন। অপ্রচলিত ফৌজদারি আইনগুলিকে পরিহার করে পুলিশ সংগঠনগুলির মানোন্নয়নেরও পরামর্শ দিয়েছেন তিনি। কারা ব্যবস্থাপনাকে আরও উন্নত করে তুলতে সংস্কারমূলক পদক্ষেপ গ্রহণেরও প্রস্তাব দেন শ্রী নরেন্দ্র মোদী। তিনি বলেন, দেশের সীমান্ত তথা উপকূল রেখা বরাবর নিরাপত্তাকে আরও জোরদার করে তুলতে পুলিশ বাহিনীর উচিৎ ঐ এলাকাগুলি ঘন ঘন পরিদর্শন করা।
প্রশংসনীয় কাজের জন্য পুলিশ বাহিনীর কর্মী ও আধিকারিকদের পুলিশ পদক দিয়ে সম্মানিত করেন প্রধানমন্ত্রী।
দু’দিনের এই সম্মেলনে পুলিশ বাহিনীর সার্বিক কাজকর্ম সহ জাতীয় সুরক্ষা ও নিরাপত্তার বিষয়গুলিও আলোচিত হয়। সন্ত্রাস প্রতিরোধ, অপরাধ মোকাবিলা এবং সাইবার নিরাপত্তাও ছিল আলোচ্য সূচির তালিকায়। সম্মেলনে উপস্থিত অন্যান্যদের মধ্যে ছিলেন কেন্দ্রীয় স্বরাষ্ট্র মন্ত্রী, কেন্দ্রীয় স্বরাষ্ট্র প্রতিমন্ত্রী, জাতীয় নিরাপত্তা উপদেষ্টা, কেন্দ্রীয় স্বরাষ্ট্র সচিব, বিভিন্ন রাজ্য ও কেন্দ্রশাসিত অঞ্চলের পুলিশ বাহিনীর ডিজি এবং আইজি পর্যায়ের আধিকারিক এবং কেন্দ্রীয় পুলিশ সংগঠন ও কেন্দ্রীয় সশস্ত্র পুলিশ বাহিনীর প্রধানরা। বিভিন্ন রাজ্যের ৬০০ জনেরও বেশি পুলিশ আধিকারিক এই বৈঠকে অংশগ্রহণ করেন ভার্চ্যুয়াল ব্যবস্থানার মাধ্যমে।
PG/SKD/SB
(
প্রধানমন্ত্রীরদপ্তর
ইউনেস্কোর সৃজনশীল শহরের নেটওয়ার্ক ইউসিসিএনে শ্রীনগর অন্তর্ভুক্ত হওয়ায় প্রধানমন্ত্রীর সন্তোষ প্রকাশ
নতুনদিল্লি, ৮ই নভেম্বর, ২০২১
প্রধানমন্ত্রী শ্রী নরেন্দ্র মোদী কারু ও লোকশিল্পের জন্য শ্রীনগর শহর ইউনেস্কোর সৃজনশীল শহরের নেটওয়ার্কে  অন্তর্ভুক্ত হওয়ায় সন্তোষ প্রকাশ করেছেন।
এক ট্যুইট বার্তায় প্রধানমন্ত্রী বলেছেন;
“কারু ও লোকশিল্পের জন্য সুন্দর শ্রীনগর শহর @UNESCO সৃজনশীল শহরের নেটওয়ার্কে  অন্তর্ভুক্ত হওয়ায় আমি আনন্দিত। এটি শ্রীনগর শহরের প্রাণোচ্ছ্বল সাংস্কৃতিক বৈশিষ্ট্যের যথাযথ স্বীকৃতি। জম্মু ও কাশ্মীরের জনসাধারণকে অভিনন্দন জানাই।“
CG/CB/NS
(
প্রধানমন্ত্রীরদপ্তর
প্রধানমন্ত্রী আবাস যোজনার সুফলভোগীদের সমবেত গৃহপ্রবেশ দেখলেন প্রধানমন্ত্রী; দরিদ্র ভালসাদের জুজোয়া গ্রামে অ্যাস্টোল জল সরবরাহ প্রকল্পের শিলান্যাস করলেন প্রধানমন্ত্রী
নয়াদিল্লি, ২৩ আগস্ট, ২০১৮
‘প্রধানমন্ত্রী আবাস যোজনা ’-র সুফল গ্রহীতাদের সমবেতভাবে ই-গৃহপ্রবেশ-এর সুযোগ পাওয়ার সাক্ষী রইলেন প্রধানমন্ত্রী শ্রী নরেন্দ্র মোদী। গুজরাটের ভালসাদ জেলার জুজোয়া গ্রামে আজ  এক বিশাল জনসমাবেশে উপস্থিত ছিলেন প্রধানমন্ত্রী। ঐ অনুষ্ঠানে রাজ্যের ২৬টি জেলার সুফল গ্রহীতাদের কাছে হস্তান্তরিত করা হয় যোজনার আওতায় নির্মিত বাসস্থানগুলি। কয়েকটি জেলার সুফল গ্রহীতারা অবশ্য এক ভিডিও সংযোগ ব্যবস্থায় এই ঘটনায় সামিল হওয়ার সুযোগ লাভ করলেন। সুফল গ্রহীতাদের সঙ্গে ভিডিও যোগাযোগের মাধ্যমে কথাও বলেন শ্রী নরেন্দ্র মোদী।
এই অনুষ্ঠানে ‘দীনদয়াল উপাধ্যায় গ্রামীণ কৌশল বিকাশ যোজনা’; ‘মুখ্যমন্ত্রী গ্রামোদ্যয় যোজনা’ এবং ‘জাতীয় গ্রামীণ জীবিকা মিশন’ সহ কয়েকটি উন্নয়ন প্রকল্পের নির্বাচিত সুফল গ্রহীতাদের হাতে শংসাপত্র এবং নিয়োগপত্র তুলে দেন প্রধানমন্ত্রী। মহিলা ব্যাঙ্ক প্রতিনিধিদের মধ্যে তিনি বন্টন করেন নিয়োগপত্র ও মিনি-এটিএম।
অ্যাস্টোল জল সরবরাহ প্রকল্পেরও এদিন শিলান্যাস করেন প্রধানমন্ত্রী। আসন্ন রাখীবন্ধন উৎসবের উপলক্ষটির কথা স্মরণ করিয়ে দিয়ে শ্রী মোদী বলেন যে এই উৎসবের একটি উপহার হিসেবে ১ লক্ষেরও বেশি মহিলার নামে একটি করে বাড়ির অধিকারদানের ঘটনায় তিনি বিশেষভাবে সন্তুষ্ট। কারণ, একটি বাসস্থানের সঙ্গে জড়িয়ে থাকে অনেক নতুন নতুন স্বপ্ন। আর, ঐ স্বপ্নের বাস্তবায়নে পরিবারগুলির মধ্যে সঞ্চারিত এক নতুন উৎসাহ-উদ্দীপনা।
ই-গৃহপ্রবেশ-এর সময় যে বাড়িগুলির হস্তান্তর পর্ব সম্পন্ন হল, তা বেশ উন্নত গুণমানের বলেও মন্তব্য করেন প্রধানমন্ত্রী। এই কর্মসূচি রূপায়ণে কোন দালাল বা মধ্যসত্ত্বভোগী না থাকার কারণে এই ঘটনা সম্ভব হয়েছে বলে উল্লেখ করেন তিনি। আগামী ২০২২ সালের মধ্যে ‘সকলের জন্য বাসস্থান’ নিশ্চিত করে তোলার লক্ষ্যে কেন্দ্রীয় সরকারের চিন্তাভাবনার কথাও এদিন পুনরুচ্চারিত হয় প্রধানমন্ত্রীর কন্ঠে।
শ্রী মোদী বলেন, রাজনৈতিক ক্ষেত্রের ব্যক্তিদের মধ্যে সৌখিন বাড়ি তৈরি করার একটি প্রবণতা দীর্ঘদিন ধরেই কাজ করে এসেছে। কিন্তু সেই দৃষ্টিভঙ্গির এখন পরিবর্তন ঘটেছে। দরিদ্র সাধারণ মানুষ এখন নিজেদের জন্য ঘর পাচ্ছেন।
অ্যাস্টোল জল সরবরাহ প্রকল্পটিকে ‘প্রযুক্তির এক বিস্ময়’ বলে বর্ণনা করেন প্রধানমন্ত্রী। তিনি বলেন যে বিশুদ্ধ পানীয় জল হাজারো রকম রোগ-ব্যাধি থেকে মানুষকে দূরে সরিয়ে রাখে।
নিজস্ব বাসস্থান, বিদ্যুৎ, নির্মল পানীয় জল এবং বিশুদ্ধ রান্নার জ্বালানির সুযোগ পৌঁছে দেওয়ার মাধ্যমে তাঁর সরকার কিভাবে দরিদ্র সাধারণ মানুষের জীবনে পরিবর্তন নিশ্চিত করতে আগ্রহী, সেকথাও প্রসঙ্গত তুলে ধরেন প্রধানমন্ত্রী।
CG/SKD/DM/…
(Visitor Counter : 130
মানবসম্পদবিকাশমন্ত্রক
সিবিএসই আয়োজিত সপ্তম ইউজিসি নেট পরীক্ষা অনুষ্ঠিত হল সাফল্যের সঙ্গেই
নয়াদিল্লি, ৯ জুলাই, ২০১৮
বিশ্ববিদ্যালয় মঞ্জুরি কমিশন -এর সপ্তম নেট পরীক্ষা অনুষ্ঠিত হল গতকাল অর্থাৎ, ৮ই জুলাই। দেশের ৯১টি শহরে এই পরীক্ষার আয়োজন করে কেন্দ্রীয় মাধ্যমিক শিক্ষা পর্ষদ । এবারের পরীক্ষায় নথিভুক্ত প্রার্থীর সংখ্যা ছিল ১১ লক্ষ ৪৮ হাজার ২৩৫। এর আগে অনুষ্ঠিত ইউজিসি নেট পরীক্ষার প্রার্থী সংখ্যার তুলনায় এবারের পরীক্ষার্থীর সংখ্যা ছিল সর্বোচ্চ মাত্রার।
ইউজিসি-র নির্দেশিকা অনুসারে এই পরীক্ষায় দুটি গুরুত্বপূর্ণ পরিবর্তন আনা হয়েছে। এবারের পরীক্ষায় দুটি অবজেক্টিভ পেপারের মধ্যে প্রথমটি সাধারণ প্রকৃতির এবং অন্যটি ৮৪টি বিষয়ের মধ্যে পরীক্ষার্থীদের বেছে নেওয়া যে কোন একটি বিষয়। কিন্তু এর আগের বছরের পরীক্ষাগুলিতে তিনটি পেপার রাখা হত। সাধারণ প্রকৃতির প্রশ্নপত্র ছাড়াও ৮৪টি বিষয়ের মধ্যে দুটি বিষয় বেছে নিয়ে আরও দুটি পেপারে পরীক্ষায় বসতে হত প্রার্থীদের।
দ্বিতীয় পরিবর্তনটি হল, দ্বিতীয় পত্রের ৫০টি এবং তৃতীয় পত্রের ৭৫টি প্রশ্নকে একত্রে যুক্ত করে শুধুমাত্র দ্বিতীয় পত্রের জন্য ১০০টি প্রশ্নের উত্তর চাওয়া হয়েছে। প্রথম পত্রের পরীক্ষার সময় ১ ঘন্টা ১৫ মিনিট থেকে কমিয়ে ১ ঘন্টা করা হয়েছে। অন্যদিকে, দ্বিতীয় পত্রের জন্য পরীক্ষার সময় নির্দিষ্ট হয়েছে দু’ঘন্টা।
সারা দেশে ইউজিসি নেট-এর পরীক্ষা কেন্দ্রের সংখ্যা ছিল ২,০৮২টি। এই কেন্দ্রগুলিতে নিযুক্ত করা হয়েছিল ২৮৬৪ জন পর্যবেক্ষক এবং ৬৭৫ জন পর্ষদ কর্মী। সবক’টি কেন্দ্রেই পরীক্ষা গ্রহণ করা হয়েছে সাফল্যের সঙ্গেই।
CG/SKD/DM/…
(Visitor Counter : 35
স্বরাষ্ট্র মন্ত্রক
প্রধানমন্ত্রী শ্রী নরেন্দ্র মোদীর সুদক্ষ নেতৃত্বে কেন্দ্রীয় সরকার পুলিশ বাহিনীর আধুনিকীকরণের বর্তমান মেগা প্রকল্পটি চালিয়ে যাওয়ার প্রস্তাব অনুমোদন করেছে
নতুন দিল্লি, ১৩ ফেব্রুয়ারি, ২০২২
প্রধানমন্ত্রী শ্রী নরেন্দ্র মোদীর সুদক্ষ নেতৃত্বে কেন্দ্রীয় সরকার পুলিশ বাহিনীর আধুনিকীকরণের বর্তমান মেগা প্রকল্পটি চালিয়ে যাওয়ার প্রস্তাব অনুমোদন করেছে। রাজ্য ও কেন্দ্রশাসিত অঞ্চলগুলির পুলিশ বাহিনীর আধুনিকীকরণ এবং কাজকর্মের মানোন্নয়নে কেন্দ্রীয় স্বরাষ্ট্রমন্ত্রী শ্রী অমিত শাহ ইতিমধ্যেই যে উদ্যোগ গ্রহণ করেছেন, তা আরও এগিয়ে নিয়ে যেতে ২০২১-২২ থেকে ২০২৫-২৬ পর্যন্ত বর্তমান মেগা প্রকল্পটি চালু রাখার সিদ্ধান্ত হয়েছে। মেগা এই প্রকল্পটিতে প্রাসঙ্গিক সবরকম উপ-কর্মসূচি রয়েছে, যা পুলিশ বাহিনীর আধুনিকীকরণ ও মানোন্নয়নে বড় অবদান রাখবে। পাঁচ বছর মেয়াদী এই কর্মসূচির জন্য ২৬ হাজার ২৭৫ কোটি টাকা কেন্দ্রীয় সাহায্যের সংস্থান করা হয়েছে।
এই মেগা প্রকল্পের উল্লেখযোগ্য বৈশিষ্ট্য হল -
- অভ্যন্তরীণ নিরাপত্তা, আইন শৃঙ্খলা, পুলিশ বাহিনীর জন্য আধুনিক প্রযুক্তির প্রয়োগ, মাদক নিয়ন্ত্রণে রাজ্যগুলিকে সাহায্য এবং অপরাধ বিচার ব্যবস্থাকে মজবুত করতে দেশে এক শক্তিশালী ফরেন্সিক কাঠামো গড়ে তোলার সংস্থান রাখা হয়েছে।
- রাজ্য পুলিশ বাহিনীর আধুনিকীকরণে এই প্রকল্পে কেন্দ্রীয় সাহায্যের পরিমাণ ৪ হাজার ৮৪৬ কোটি টাকা।
- সম্পদ আধুনিকীকরণের মাধ্যমে তদন্তের ক্ষেত্রে বৈজ্ঞানিক এবং সময়োপযোগী সাহায্যের জন্য রাজ্য / কেন্দ্রশাসিত অঞ্চলগুলিতে সর্বাধুনিক ফরেন্সিক বিজ্ঞান কাঠামো গড়ে তোলার সংস্থান রয়েছে। ফরেন্সিক কাঠামোর আরও আধুনিকীকরণে কেন্দ্রীয় সহায়তা হিসেবে এই প্রকল্পের মাধ্যমে ২ হাজার ৮০ কোটি ৫০ লক্ষ টাকা অনুমোদন করা হয়েছে।
- জম্মু ও কাশ্মীর, হিংসা কবলিত উত্তর পূর্বের রাজ্য এবং উগ্র চরমপন্থা অধ্যুষিত এলাকাগুলিতে নিরাপত্তা খাতে খরচের জন্য এই মেগা প্রকল্পে কেন্দ্রীয় সহায়তা হিসেবে ১৮ হাজার ৮৩৯ কোটি টাকা মঞ্জুর করা হয়েছে।
- উগ্র চরমপন্থা দমনে জাতীয় নীতি ও কর্মপরিকল্পনা রূপায়ণের ফলে উগ্র চরমপন্থা অধ্যুষিত এলাকাগুলিতে হিংসার ঘটনা লক্ষ্যণীয় হারে হ্রাস পেয়েছে। এই সাফল্যের ধারা অব্যাহত রাখতে উগ্র চরমপন্থা অধ্যুষিত এলাকাগুলিতে ৬টি প্রকল্প খাতে ৮ হাজার ৬৮৯ কোটি টাকা কেন্দ্রীয় তহবিল সংস্থানের প্রস্তাব অনুমোদিত হয়েছে। এই ৬টি প্রকল্পের মধ্যে রয়েছে সর্বাধিক উগ্র চরমপন্থা অধ্যুষিত জেলা এবং উদ্বেগপূর্ণ জেলাগুলিতে বিশেষ কেন্দ্রীয় সহায়তা।
- ভারতীয় রিজার্ভ ব্যাটেলিয়ন / বিশেষ ভারতীয় রিজার্ভ ব্যাটেলিয়ন গড়ে তুলতে ৩৫০ কোটি টাকা কেন্দ্রীয় তহবিল সংস্থানের প্রস্তাব অনুমোদিত।
- রাজ্য ও কেন্দ্রশাসিত অঞ্চলগুলিকে মাদক নিয়ন্ত্রণে কেন্দ্রীয় সহায়তা সম্পর্কিত প্রকল্পটি অব্যাহত রাখার প্রস্তাব অনুমোদিত হয়েছে। এজন্য ৫০ কোটি টাকার তহবিল সংস্থান করা হচ্ছে।
CG/BD/AS/
(Visitor Counter : 130
স্বাস্থ্যওপরিবারকল্যাণমন্ত্রক
রাজ্য/কেন্দ্রশাসিত অঞ্চলগুলির কাছে কোভিড-১৯ টিকার যোগান সম্পর্কিত সর্বশেষ তথ্য
রাজ্য/কেন্দ্রশাসিত অঞ্চলগুলিকে ১৯২ কোটি ৫১ লক্ষের বেশি কোভিড টিকার ডোজ সরবরাহ
রাজ্য/কেন্দ্রশাসিত অঞ্চলগুলির কাছে ১৯ কোটি ৭৫ লক্ষের বেশি টিকার ডোজ রয়েছে
নতুন দিল্লি, ২৪ এপ্রিল, ২০২২
কেন্দ্রীয় সরকার সারা দেশে কোভিড-১৯ টিকাকরণের গতি ও পরিধি সম্প্রসারণে অঙ্গীকারবদ্ধ। দেশব্যাপী কোভিড-১৯ টিকাকরণ গত বছরের ১৬ জানুয়ারি শুরু হয়। অবশ্য, সর্বজনীন কোভিড-১৯ টিকাকরণ কর্মসূচির নতুন পর্যায়ের সূচনা হয় গত বছরের ২১ জুন। টিকা ডোজের যোগানের উপর ভিত্তি করে টিকাকরণ অভিযানের পরিধি বাড়ানো হচ্ছে। সেই সঙ্গে, আগাম টিকার ডোজ রাজ্য/কেন্দ্রশাসিত অঞ্চলগুলিতে সরবরাহ করা হচ্ছে, যাতে আগেভাগেই টিকাকরণের পরিকল্পনা করা যায়।
দেশব্যাপী টিকাকরণ অভিযানের অঙ্গ হিসাবে কেন্দ্রীয় সরকার রাজ্য/কেন্দ্রশাসিত অঞ্চলগুলিতে বিনামূল্যে কোভিড টিকা সরবরাহ করে আসছে। কেন্দ্রীয় সরকার টিকা উৎপাদক সংস্থাগুলির কাছ থেকে সংগৃহীত টিকার ৭৫ শতাংশই রাজ্য/কেন্দ্রশাসিত অঞ্চলগুলিতে সরবরাহ করছে।
পরিসংখ্যান অনুযায়ী, রাজ্য/কেন্দ্রশাসিত অঞ্চলগুলিকে আজ পর্যন্ত ১৯২ কোটি ৫১ লক্ষ ৪৬ হাজার ১৬৫টি টিকার ডোজ বিনামূল্যে সরবরাহ করা হয়েছে।
এমনকি, রাজ্য/কেন্দ্রশাসিত অঞ্চলগুলির কাছে টিকাকরণের জন্য ১৯ কোটি ৭৫ লক্ষ ২৯ হাজার ৩৫০টি টিকার ডোজ হাতে রয়েছে।
CG/BD/AS/
(Visitor Counter : 74
রাষ্ট্রপতিরসচিবালয়
ডঃ এপিজে আব্দুল কালামের জন্ম জয়ন্তীতে রাষ্ট্রপতির শ্রদ্ধার্ঘ্য
নয়াদিল্লী, ১৫ অক্টোবর, ২০২০
রাষ্ট্রপতি শ্রী রামনাথ কোবিন্দ আজ দেশের প্রাক্তন রাষ্ট্রপতি ডঃ এপিজে আব্দুল কালামের জন্ম জয়ন্তীতে তাঁর প্রতি শ্রদ্ধা জানিয়েছেন। রাষ্ট্রপতি ভবনে ডঃ কালামের প্রতিকৃতিতে মালা দিয়ে শ্রদ্ধা জ্ঞাপন করেন তিনি।
CG/SS/NS
(
রেলমন্ত্রক
দক্ষিণ পূর্ব রেলওয়ের উপর পুস্তক প্রকাশ
কলকাতা , ২৯ জুন ২০১৯
দক্ষিণ পূর্ব রেলওয়ের উপর “বেঙ্গল নাগপুর রেলওয়েস౼আ লিগ্যাসি” শীর্ষক একটি পুস্তক আজ প্রকাশিত হল। দক্ষিণ পূর্ব রেলের প্রাক্তন চিফ অপারেশন্স ম্যানেজার শ্রী জি কে মহান্তি এই বইটি লিখেছেন। কলকাতার নজরুল মঞ্চে বইটি প্রকাশের পর বিএন আর রিক্রিয়েশন ক্লাবের উদ্যোগে একটি সাংস্কৃতিক অনুষ্ঠান মঞ্চস্থ হয়।
বেঙ্গল নাগপুর রেলওয়ে যা আজ দক্ষিণ পূর্ব রেলওয়ে নামে পরিচিত ১৮৮৭ সালে তার যাত্রা শুরু করেছিল। এই বইতে ওই রেলের গৌরবোজ্জ্বল ইতিহাস এবং নানা সাফল্যের খতিয়ান রয়েছে। উপমহাদেশের সমৃদ্ধশালী এক অঞ্চলে বেঙ্গল নাগপুর রেলওয়ে এবং তার উওরসূরী দক্ষিণপূর্ব রেলওয়ের জন্ম,পুণর্জন্ম, ত্রিধাবিভক্তিকরণ, সংস্কার সহ এই রেলের নানা কথা বইটিতে স্থান পেয়েছে। “বেঙ্গল নাগপুর রেলওয়েস౼আ লিগ্যাসি” বইটিতে খালি ইতিহাস বা ঐতিহ্যই স্থান পায়নি, এই বই-এ অতীতের নানা ঘটনার বর্ণনাও রয়েছে। আধুনিক এই প্রযুক্তি নির্ভরযুগে দক্ষিণ পূর্ব রেলে কি কি পরিবর্তন এসেছে, এই বই-এ সেগুলিরও উল্লেখ রয়েছে। বইটি খালি তথ্যবহুলই নয়, এটি একটি প্রামাণ্য দলিল।
শ্রী জি কে মহান্তি এর আগে “ ফ্রেইট লিগ্যাসি অফ বি এন আর” শীর্ষক আরেকটি বই লিখেছিলেন। সেই বইটিতে প্রধান পণ্য পরিবহনকারী রেলওয়ে হিসেবে দক্ষিণ পূর্ব রেলের আত্মপ্রকাশ এবং একটি উন্নত মানের সংস্থা্য় পরিণত হবার প্রামাণ্য তথ্য রয়েছে।
বই প্রকাশের এই অনুষ্ঠানে দক্ষিণপূর্ব ও পূর্ব রেলওয়ে নারীকল্যাণ সংগঠনের সভাপতি শ্রীমতি রশ্মী রেখা মিশ্র, দক্ষিণ পূর্ব রেলের অতিরিক্ত জেনারেল ম্যানেজার শ্রী অনুপম শর্মা, বিএন আর রিক্রিয়েশন ক্লাবের সভাপতি ও দক্ষিণপূর্ব রেলের প্রিন্সিপ্যাল চিফ মেক্যানিক্যাল ইঞ্জিনিয়ার শ্রী জে কে সাহা, রেলবোর্ডের প্রাক্তন আর্থিক কমিশনার শ্রী সঞ্জয় মুখোপাধ্যায়, দক্ষিণপূর্ব রেলের প্রাক্তন জেনারেল ম্যানেজার শ্রী রাধেশ্যাম উপস্থিত ছিলেন।
SSS/CB
(Visitor Counter : 128
স্বাস্থ্যওপরিবারকল্যাণমন্ত্রক
কোভিড -১৯ টিকাকরণের বিষয়ে সর্বশেষ তথ্য
রাজ্য ও কেন্দ্রশাসিত অঞ্চলগুলিকে ৩৯ কোটি ৪৬লক্ষের বেশি টিকার ডোজ পাঠানো হয়েছে
রাজ্য / কেন্দ্রশাসিত অঞ্চল এবং বেসরকারি হাসপাতাল গুলির কাছে ১ কোটি ৯১ লক্ষের বেশি অব্যবহৃত টিকার ডোজ রয়েছে
নতুনদিল্লী, ১৩ই জুলাই, ২০২১
কেন্দ্রীয় সরকার রাজ্য ও কেন্দ্রশাসিত অঞ্চলগুলিকে বিনামূল্যে কোভিড টিকা সরবরাহ করছে। কারণ কেন্দ্র কোভিড-১৯ মহামারীর বিরুদ্ধে লড়াইয়ে টিকাকরণকে একটি গুরুত্বপূর্ণ কৌশল হিসেবে বিবেচনা করছে। সর্বজনীন টিকাকরণের নতুন পর্যায় ২১শে জুন থেকে শুরু হয়েছে। রাজ্য ও কেন্দ্রশাসিত অঞ্চলগুলিকে আরো বেশি পরিমাণে টিকা সরবরাহ করার জন্য নতুন নতুন পরিকল্পনা করা হচ্ছে যাতে সরবরাহ শৃঙ্খল বজায় থাকে।
বিভিন্ন টিকা প্রস্তুতকারক সংস্থা যে টিকা উৎপাদন করছে প্রতি মাসে তার ৭৫ শতাংশ কেন্দ্র সংগ্রহ করছে। এই টিকা আগের মতোই রাজ্যগুলিকে বিনামূল্যে দেওয়া হচ্ছে।
কেন্দ্র এ পর্যন্ত ৩৯,৪৬,৯৪,০২০ টি টিকার ডোজ সংগ্রহ করে রাজ্য ও কেন্দ্রশাসিত অঞ্চলগুলিকে দিয়েছে। শীঘ্রই রাজ্য ও কেন্দ্র শাসিত অঞ্চলগুলিকে আরো ১২ লক্ষ ডোজ সরবরাহ করা হবে ।
এর মধ্যে আজ সকাল ৮টা পর্যন্ত ৩৭,৫৫,৩৮,৩৯০ টি ডোজ সুবিধাভোগীদের দেওয়ার জন্য ব্যবহার করা হয়েছে। তবে টিকাকরণের সময় কিছু ডোজ অপচয়ও হয়েছে।
রাজ্য ও কেন্দ্রশাসিত অঞ্চলগুলির কাছে এখনও ১,৯১,৫৫,৬৩০ টি টিকার ডোজ আছে।
CG/CB
(Visitor Counter : 120
প্রধানমন্ত্রীরদপ্তর
প্রধানমন্ত্রীর সঙ্গে জাপানের বিদেশমন্ত্রী ও প্রতিরক্ষামন্ত্রীর সাক্ষাৎ
নতুনদিল্লি, ৩০ নভেম্বর, ২০১৯
জাপানের বিদেশ মন্ত্রী মিঃ তোশিমিতসু মোতেগি এবং প্রতিরক্ষা মন্ত্রী মিঃ তারো কানো ভারত౼জাপান বিদেশ ও প্রতিরক্ষা মন্ত্রকের ২+২ আলোচনায় উদ্বোধনী বৈঠকে যোগ দিতে ভারতে এসেছেন।সফরকালে তাঁরা আজ প্রধানমন্ত্রীর সঙ্গে সাক্ষাৎ করেন।
ভারত সফররত দুই মন্ত্রীকে প্রধানমন্ত্রীশ্রী নরেন্দ্র মোদী স্বাগত জানান। জাপানে ২০১৮-র অক্টোবরে ত্রয়োদশ ভারত-জাপান বার্ষিক শীর্ষ বৈঠকে তিনি এবং জাপানের প্রধানমন্ত্রী মিঃ শিনজো আবে দ্বিপাক্ষিক সম্পর্ক জোরদার করার লক্ষ্যে পৌঁছানোর জন্য যে রূপরেখা তৈরি করেছিলেন, তা বাস্তবায়িত হওয়ায় সন্তোষ প্রকাশ করেন। প্রধানমন্ত্রী বলেন, ভারত ও জাপানের দ্বিপাক্ষিক কৌশলগত, নিরাপত্তা ও প্রতিরক্ষা সংক্রান্ত সহযোগিতা এই বৈঠকের ফলে আরো নিবিড় হবে।
প্রধানমন্ত্রী ভারত-জাপান সম্পর্কের মাধ্যমে সার্বিক উন্নয়নের উপর গুরুত্ব দেন। এর ফলে দুই দেশের জনগণ ছাড়াও এই অঞ্চল এবং সমগ্র বিশ্ব উপকৃত হবে। দুটি দেশের মধ্যে নিয়মিত উচ্চ পর্যায়ের বৈঠকের মাধ্যমে মজবুত ও নিবিড় সম্পর্ক প্রতিফলিত হচ্ছে বলে প্রধানমন্ত্রী উল্লেখ করেন।
প্রধানমন্ত্রী বলেন, দুই দেশের দ্বিপাক্ষিক সম্পর্ক মজবুত করার লক্ষ্যে তিনি এবং প্রধানমন্ত্রী আবে গুরুত্ব দিয়ে থাকেন। আগামী মাসে ভারত-জাপান বার্ষিক শীর্ষ বৈঠকে অংশগ্রহণের জন্য জাপানের প্রধানমন্ত্রী আবে ভারত সফর করবেন। মিঃ আবেকে স্বাগত জানানোর জন্য তিনি অধীর আগ্রহে অপেক্ষা করছেন। শ্রী মোদী বলেন, ভারতের ‘অ্যাক্ট ইস্ট নীতি এবং ভারত-প্রশান্ত মহাসাগরীয় অঞ্চলের শান্তি, স্থিতি ও সমৃদ্ধির লক্ষ্যে ভারতের সঙ্গে জাপানের সম্পর্ক একটি গুরুত্বপূর্ণ উপাদান।
CG/CB
(Visitor Counter : 69
প্রধানমন্ত্রীরদপ্তর
মহারাষ্ট্রের যাবাৎমল পরিদর্শন প্রধানমন্ত্রীর, ২০২২-এর মধ্যে সকলের জন্য ঘর
পাকা ঘর, জোরালো স্বপ্ন
নয়াদিল্লি, ১৬ ফেব্রুয়ারি ২০১৯
প্রধানমন্ত্রী শ্রী নরেন্দ্র মোদী আজ  মহারাষ্ট্রের যাবাৎমল সফর করেন। রাজ্যের একাধিক প্রকল্পের তিনি সূচনা করেন। কেন্দ্রীয় মন্ত্রী শ্রী নীতিন গড়করি এবং মহারাষ্ট্রের মুখ্যমন্ত্রী শ্রী দেবেন্দ্র ফড়নবিশও অনুষ্ঠানে উপস্থিত ছিলেন।
শ্রী নরেন্দ্র মোদী, প্রধানমন্ত্রী আবাস যোজনার  আওতায় ঘর পেয়েছেন এমন কয়েকজন নির্বাচিত সুফলভোগীর হাতে ঘরের চাবি তুলে দেন। তিনি বলেন, পিএমএওয়াই প্রকল্পে যাবাৎমলে প্রায় ১৪,৫০০টি নতুন বাড়ি বানানো হয়েছে। আগামী ২০২২ সালের মধ্যে ‘সকলের জন্য গৃহ’ – সরকারের এই লক্ষ্যে পৌঁছনো সম্ভব হবে বলে তিনি উল্লেখ করেন। ঐসব ঘরে বসবাসকারীদের পাকা ঘর, তাঁদের জোরালো স্বপ্ন দেখার পথ সুগম করবে।
তিনি, মহারাষ্ট্র গ্রামীণ জীবন-জীবিকা মিশনের আওতাভুক্ত স্বনির্ভর গোষ্ঠীগুলির মহিলাদের হাতে চেক এবং সার্টিফিকেট তুলে দেন।
প্রধানমন্ত্রী বলেন, যাবাৎমলের অনুষ্ঠান উন্নয়নের পঞ্চধারারই এক সম্প্রসারিত অংশ, যার মাধ্যমে শিশুদের শিক্ষা, যুবক-যুবতীদের জীবন-জীবিকা, প্রবীণ নাগরিকদের জন্য ঔষধ, কৃষকদের সেচ এবং জন-অভিযোগের নিষ্পত্তির মতো বিষয়গুলি কার্যকর করা হয়ে থাকে।
প্রধানমন্ত্রী বোতাম টিপে ৫০০ কোটি টাকার বিভিন্ন সড়ক প্রকল্পের শিলান্যাস করেন। তিনি ভিডিও লিঙ্কের মাধ্যমে হামসফর আজনি -পুণের মধ্যে পতাকা দেখিয়ে ট্রেন যাত্রার সূচনা করেন। প্রধানমন্ত্রী বলেন, সড়ক ও রেল প্রকল্পের মাধ্যমে যোগাযোগ ব্যবস্থার উন্নতি ঘটানোর মাধ্যমেই উন্নয়ন সম্ভব এবং বর্তমান এই প্রকল্পগুলির দ্বারা যাবাৎমল এবং নিকটবর্তী এলাকার সার্বিক উন্নয়ন সম্ভব হবে।
এক জনসভায় প্রধানমন্ত্রী বলেন, পুলওয়ামার হামলার ঘটনার প্রেক্ষিতে আমরা এক গভীর শোকের মধ্যে রয়েছি। মহারাষ্ট্রের দুই সাহসী ছেলেও দেশের জন্য তাঁদের জীবন বলিদান দিয়েছেন। আমরা শোকাহত পরিবারগুলির পাশেই রয়েছি। শহীদদের অবদান কখনই ব্যর্থ হতে দেওয়া যাবে না। পরবর্তী পদক্ষেপ নেওয়ার জন্য সময়, স্থান এবং পদ্ধতি গ্রহণের ব্যাপারে সিদ্ধান্ত গ্রহণের জন্য নিরাপত্তা বাহিনীকে পূর্ণ স্বাধীনতা দেওয়া হয়েছে বলে প্রধানমন্ত্রী উল্লেখ করেন। আমরা যদি আমাদের স্বপ্নের বাস্তবায়ন এবং দেশের উন্নয়ন করে থাকি, তবে তা আমাদের সাহসী সেনাদের ত্যাগের জন্যই সম্ভব হচ্ছে বলে তিনি উল্লেখ করেন।
প্রধানমন্ত্রী জানান, সিক্ল সেল রোগের ব্যাপারে গবেষণার জন্য চন্দ্রপুরে একটি গবেষণাকেন্দ্র গড়ে তোলা হচ্ছে। অনুষ্ঠানে প্রধানমন্ত্রী সহস্ত্রকুণ্ড একলব্য মডেল আবাসিক স্কুলের উদ্বোধন করেন। ১৫ একর জমিতে গড়ে ওঠা এই বিদ্যালয়ে সমস্ত আধুনিক সুযোগ-সুবিধা রয়েছে। স্কুলটি গড়ে ওঠায় স্থানীয় আবাসিক ছেলে-মেয়েদের আশা-আকাঙ্ক্ষা পূর্ণ হবে বলে তিনি আশা প্রকাশ করেন। আদিবাসী এলাকায় এক হাজার একলব্য মডেল আবাসিক স্কুল গড়ে তোলার প্রকল্পের আওতায় এই বিদ্যালয়টি গড়ে তোলা হয়েছে।
প্রধানমন্ত্রী বলেন, “আদিবাসীদের ‘জনধন থেকে বনধন’ পর্যায়ে উন্নীত করতে সরকার বিশেষভাবে প্রতিশ্রুতিবদ্ধ। জনধন প্রকল্পে দরিদ্র মানুষদের অর্থনৈতিক অন্তর্ভুক্তিকরণ করা হয়েছে। অন্যদিকে, বনধন প্রকল্পে অরণ্য অঞ্চলের বিভিন্ন সামগ্রীর মাধ্যমে দরিদ্র মানুষের আয় বাড়বে। আদিবাসীরা যাতে তাঁদের বিভিন্ন সামগ্রীর উপযুক্ত দাম পায়, সেজন্যই সরকার বনধন কেন্দ্র গড়ে তুলেছে।”
স্বাধীনতা সংগ্রামে আদিবাসী বীরেরা যে ত্যাগ স্বীকার করেছেন তার উল্লেখ করে প্রধানমন্ত্রী বলেন, দেশ জুড়ে বিভিন্ন সংগ্রহালয় ও স্মারকের মাধ্যমে আমরা তাঁদের স্মৃতি সুরক্ষিত রাখছি।
CG/DM
(Visitor Counter : 163
স্বাস্থ্যওপরিবারকল্যাণমন্ত্রক
কোভিড -১৯ টিকাকরণের প্রাপ্যতা সম্পর্কে রাজ্য ও কেন্দ্রশাসিত অঞ্চলগুলির পরিস্থিতি
রাজ্য ও কেন্দ্রশাসিত অঞ্চলগুলিকে ১৬১.৪৭ কোটির বেশি টিকার ডোজ পাঠানো হয়েছে
রাজ্য ও কেন্দ্রশাসিত অঞ্চল গুলির কাছে এখনও ১৩.৩২ কোটি টিকার ডোজ রয়েছে
নতুন দিল্লি, ২৩ জানুয়ারি, ২০২২
কেন্দ্রীয় সরকার রাজ্য ও কেন্দ্রশাসিত অঞ্চলগুলিকে কোভিড টিকা সরবরাহ করা অব্যাহত রেখেছে। কারণ কেন্দ্র কোভিড-১৯ অতিমারির বিরুদ্ধে লড়াইয়ে টিকাকরণকে একটি গুরুত্বপূর্ণ কৌশল হিসেবে বিবেচনা করেছে। ভারত সরকার ২০২১ সালের ১৬ জানুয়ারি থেকে টিকাকরণ অভিযান শুরু করে। সর্বজনীন টিকাকরণের নতুন পর্যায় ২১শে জুন থেকে শুরু হয়েছে। রাজ্য ও কেন্দ্রশাসিত অঞ্চলগুলিকে আরও বেশি পরিমাণে টিকা সরবরাহ করার জন্য নতুন নতুন পরিকল্পনা করা হচ্ছে যাতে সরবরাহ শৃঙ্খল বজায় থাকে।
বিভিন্ন টিকা প্রস্তুতকারক সংস্থা যে টিকা উৎপাদন করছে প্রতি মাসে তার ৭৫ শতাংশ কেন্দ্র সংগ্রহ করছে। এই টিকা আগের মতোই রাজ্যগুলিকে বিনামূল্যে দেওয়া হচ্ছে।
কেন্দ্র ২৩ জানুয়ারি পর্যন্ত ১৬১.৪৭ কোটির বেশি  টিকার ডোজ বিনামূল্যে ও সরাসরি সংগ্রহ করে রাজ্য ও কেন্দ্রশাসিত অঞ্চলগুলিকে দিয়েছে।
রাজ্য ও কেন্দ্রশাসিত অঞ্চলগুলির কাছে এখনও ১৩ কোটি ৩২ লক্ষ  টিকার ডোজ রয়েছে।
CG/SB
(Visitor Counter : 91
শ্রমওকর্মসংস্থানমন্ত্রক
কেন্দ্রীয় পর্ষদ, ভবিষ্য নিধির উপভোক্তাদের জন্য ২০২০-২১ অর্থবর্ষে ৮.৫ শতাংশ সুদের হার সুপারিশ করেছে
নয়াদিল্লী, ৪ মার্চ, ২০২১
কর্মচারী ভবিষ্য নিধি তহবিলের ২২৮তম বৈঠক আজ জম্মু-কাশ্মীরের শ্রীনগরে অনুষ্ঠিত হয়েছে। কেন্দ্রীয় শ্রম ও কর্মসংস্থান দপ্তরের স্বাধীন দায়িত্বপ্রাপ্ত প্রতিমন্ত্রী শ্রী সন্তোষ কুমার গাঙ্গোয়ার এই বৈঠকে পৌরহিত্য করেছেন। বৈঠকে শ্রম ও কর্মসংস্থান সচিব শ্রী অপূর্ব চন্দ্র এবং পর্ষদের সদস্য, কর্মচারী ভবিষ্য নিধি কমিশনার শ্রী সুনীল বার্থওয়াল উপস্থিত ছিলেন। কেন্দ্রীয় পর্ষদ কর্মচারী ভবিষ্য নিধি সংগঠনের সদস্যদের জন্য ২০২০-২১ অর্থবর্ষে ৮.৫ শতাংশ বার্ষিক সুদের হার সুপারিশ করেছে। এই সুদের হার সরকারি বিজ্ঞপ্তিতে প্রকাশ করা হবে। আর তারপর উপভোক্তাদের অ্যাকাউন্টে সেই অর্থ পাঠানো হবে।
২০১৪ সাল থেকে কেন্দ্রীয় ভবিষ্য নিধি সংগঠন উপভোক্তাদের ৮.৫ শতাংশের কম সুদ কখনই দেয়নি। সুদের হার বেশি হওয়ার ফলে গ্রাহকরা উপকৃত হন। পর্ষদ তহবিলের অর্থ রক্ষণাত্মকভাবে বিনিয়োগ করে। এক্ষেত্রে নিরাপত্তার বিষয়টিকে অগ্রাধিকার দেওয়া হয়। যেহেতু কেন্দ্রীয় ভবিষ্য নিধি তহবিলে দরিদ্র মানুষদের অবসরকালীন সময়ের সঞ্চয় জড়িত রয়েছে তাই ঝুঁকির বিষয়গুলিকে অত্যন্ত গুরুত্ব সহকারে বিবেচনা করা হয়। কেন্দ্রীয় ভবিষ্যনিধি সংগঠন তার সদস্যদের জন্য আরও বেশি আয় নিশ্চিত করার উদ্দেশ্যে বিনিয়োগের সময় বিভিন্ন বিষয় বিবেচনায় রাখে। ২০১৫-১৬ অর্থবর্ষ থেকে জাতীয় শেয়ার বাজার ও বম্বে শেয়ার বাজারে বিভিন্ন বিষয় বিবেচনা করে বিনিয়োগ করা হচ্ছে। ২০১৫ অর্থবর্ষে ইক্যুইটির বিনিয়োগ ৫ শতাংশ ছিল, পরবর্তীতে তা বৃদ্ধি পেয়ে ১৫ শতাংশ হয়েছে। ২০২১ অর্থবর্ষে কেন্দ্রীয় ভবিষ্যনিধি সংগঠন মূলধন খাতেও বিনিয়োগের সিদ্ধান্ত নেয়। এর ফলে ঋণ সংক্রান্ত বিনিয়োগ এবং ইক্যুইটির বিনিয়োগ একত্রিত করে অনেক বেশি আয় হচ্ছে। যার ফলে ভবিষ্যতেও সদস্যরা আরও সুবিধা পাবেন। কেন্দ্রীয় পর্ষদ প্রতি বছর কর ছাড় সহ সদস্যদের জন্য আকর্ষণীয় রিটার্নের নিশ্চয়তা দেয়। এর ফলে বিনিয়োগকারীরা সামাজিক নিরাপত্তা হিসেবে ভবিষ্যনিধি তহবিল, পেনশন ও বীমার মারফত আকর্ষণীয় রিটার্ন পেয়ে থাকেন।